Kinnine ninahääldus
Kinnine ninahääldus ehk rhinophonia clausa on rinolaalia vorm, mida iseloomustab ninaresonantsi vähesus ning õhuvoolu ninast läbi pääsemise raskused. Kõnes kaotavad täishäälikud oma loomuliku kõla ning nasaalid asenduvad sulghäälikute või indiferentsete häälikutega. Mõjutatud on ka intonatsioon ja kõne selgus. Kui põhjused on orgaanilised, on probleem võimalik lahendada kirurgilise sekkumisega. Kui põhjused on funktsionaalsed, tuleb pöörduda logopeedi poole.